wickkiey/tamil-wikipedia-chunked huggingface dataset:
# வியாபம் முறைகேடு

**வியாபம் முறைகேடு** (Vyapam scam) என்பது, இந்தியாவின் மத்திய பிரதேசத்தில் உயர்கல்வி நிறுவனங்களில் மாணவர் சேர்க்கையிலும் அரசு பணியிடங்களை நிரப்புவதிலும் நடந்த முறைகேட்டினைக் குறிக்கும். மத்தியப்பிரதேசத்தில் மருத்துவம், உயர் தொழில்நுட்பக் கல்வி, ஆசிரியர் மற்றும் அரசுத் துறை பணியாளர்கள் தேர்வு நடத்துவது *மத்திய பிரதேச தொழில்முறைத் தேர்வாணையம்* ஆகும் (Madhya Pradesh Professional Examination Board – MPPEB). இவ்வாணயத்தின் பெயர்ச் சுருக்கம் இந்தியில் “வியாபம்” என்பதால் இம்முறைகேடு வியாபம் முறைகேடு என அழைக்கப்படுகிறது.(VYAPAM- VYAVSAYIK PAREEKSHA MANDAL).  
இம்முறைகேடு வியாபம் நடத்தும் போட்டித் தேர்வுகளின் மூலம் முறை கேடான வழியில் தகுதியற்றவர்கள் பணம் கொடுத்தோ அல்லது வேறு குறுக்கு வழிகளில், அரசுப் பணி, பொறியியலாளர் பணி, அல்லது மருத்துவப் பணிகளில் இடம் பிடித்ததாக முன்வைக்கப்படும் குற்றச்சாட்டினைப் பற்றியதாகும்.  
வியாபம் முறைகேடுகள் குறித்து 2007-ஆம் ஆண்டில் மேற்கொண்ட விசாரணையில் நுழைவுத் தேர்வுகளிலும், நியமனங்களிலும் நடைபெற்ற முறைகேடுகளில், மாநில ஆளுநர் அலுவலகம், அரசுத் துறைகள், மற்றும் இதர அமைப்புகளும் வியாபம் முறைகேட்டில் துணை நின்று 2,000 கோடி ரூபாய்க்கு மேல் பணப் பரிமாற்றம் நடந்துள்ளதாக காவல் துறை கண்டறிந்துள்ளது.  
2013ஆம் ஆண்டு முதல் மாநில சிறப்புக் காவல் துறையினரால் விசாரிக்கப்பட்டு வரும் இந்த வழக்கில் இது வரை 2100 பேர் கைது செய்யப்பட்டுள்ளனர். 491 பேர் தலைமைறவைாக உள்ளனர். 47 பேர் இதுவரை மர்ம முறையில் இறந்துள்ளனர். வியாபம் ஊழல் விசாரணையில் ஈடுபட்டவர்கள் மற்றும் குற்றஞ்சாற்றப்பட்டவர்களில் 46 பேர் கடந்த ஐந்து ஆண்டுகளில் உயிரிழந்துள்ளனர்.
# வியாபம் முறைகேடு

## கைது செய்யப்பட்டவர்கள்

வியாபம் முறைகேட்டில் கைது செய்யப்பட்ட 1800 பேரில் முன்னாள் மாநில கல்வி அமைச்சர் லட்சுமி காந்த் ஷர்மா, இந்திய காவல் பணி அதிகாரி ஆர்.கே ஷிவாரே, ஜெகதீஷ் சாகர், மருத்துவர் வினோத் பண்டாரி மற்றும் சுரங்க அதிபர் சுதீர் சர்மா ஆகியோர் முக்கியமானவர்கள்.
# வியாபம் முறைகேடு

## குற்றம் சாட்டப்பட்டவர்கள்

வியாபம் முறைகேட்டில் மாநில ஆளுனர் ராம் நரேஷ் யாதவ், மாநில முதல்வர் சிவராஜ் சிங் சவுகான் மற்றும் அவரது மனைவி சாதனா, உமா பாரதி தொடர்புடையவர்கள் என இடித்துரைப்பாளர்கள் குற்றம் சாட்டியுள்ளனர். வியாபம் ஊழல் காரணமாக மத்திய பிரதேச கவர்னரை பதவி நீக்கம் செய்யக் கோரும் இடித்துரைப்பாளர்கள்களின் மனுவை இந்திய உச்ச நீதிமன்றம் விசாரணைக்கு ஏற்றுக்கொண்டுள்ளது. வியாபம் முறைகேடு குறித்து சிபிஐ விசாரணைக்கு உத்தரவிட மாநில உயர்நீதிமன்றத்திற்கு சிவராஜ் சவுகான் பரிந்துரைத்துள்ளார்.
# வியாபம் முறைகேடு

## கால வரிசை

- வியாபம் தொடர்பான அனைத்து வழக்குகளையும் சி.பி.ஐ.,யிடம் ஒப்படைபடைக்கும்படியும், உச்சநீதிமன்றமே இவ்வழக்கை விசாரிக்கும் என்பதால், மத்தியப் பிரதேச உயர்நீதிமன்றம் இவ்வழக்கை தொடர்ந்து விசாரணை நடத்ததேவையில்லை என்று 9 சூலை 2015 அன்று இந்திய உச்ச நீதிமன்றம் தீர்ப்பு வழங்கியுள்ளது.. உச்சநீதிமன்றத்தின் இத்தீர்ப்பால் மாநில ஆளுனர் ராம் நரேஷ் யாதவுக்கு கடும் நெருக்கடி ஏற்பட்டுள்ளது.
- *வியாபம்* வழக்கில் முக்கிய குற்றவாளியாக சேர்க்கப்பட்டுள்ள ஜெகதீஷ் சாகர் என்பவரின் 4.8 ஏக்கர் நிலம், ரூ.3.3 கோடி ரொக்கம், நகைகள், 4 சொகுசு கார்கள் உள்ளிட்ட சாகரின் 14 சொத்துகளை அமலாக்கப்பிரிவு முடக்கியுள்ளது. கைது செய்யப்பட்டுள்ள ஜெகதீஷ் சாகர் தற்போது சிறையில் அடைக்கப்பட்டுள்ளார்.
- வியாபம் முறைகேடுதொடர்பான அனைத்து புகார் மனுக்களை சிபிஐ விசாரிக்க உச்ச நீதிமன்றம் உத்தரவிட்டுள்ளது.
# கொல்லநாய்க்கனூர்

**கொல்லநாய்க்கனூர்** (Kollanaikanoor) என்பது ஊத்தங்கரைக்கு அருகில் உள்ள, கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்
# கொல்லநாய்க்கனூர்

## பள்ளிகள்

- அரசுப்பள்ளி, கொல்லநாயக்கனூர்
- அதியமான் மெட்ரிக் மேல்நிலைப்பள்ளி, கொல்லநாய்க்கனூர்
# கொல்லநாய்க்கனூர்

## தொடர்வண்டி நிலையம்

அருகில் உள்ள தொடர்வண்டி நிலையம் சாமல்பட்டி (ஊத்தங்கரையில் இருந்து 7 கி.மீ. )
# கொல்லநாய்க்கனூர்

## அருகில் உள்ள வானூர்தி நிலையம்

சேலம் வானூர்தி நிலையம், பெங்களூர் பன்னாட்டு வானூர்தி நிலையம்.
# உயர் உலோகம்

வேதியியலில், **உயர் உலோகங்கள்** (*noble metals*) என்பவை ஈரமான காற்றில் அரிமானம், ஆக்சிசனேற்றம் ஆகியனவற்றை எதிர்த்து நிற்கும் உலோகங்களைக் குறிக்கும். வேதியியலில் இந்த உலோகங்களின் பட்டியல் மிகக் குறுகியது. இப்பட்டியல் அனைத்து வேதியியலாளர்களாலும் ஒப்புக்கொள்ளப்பட்ட பட்டியல் ஆகும். ருத்தேனியம், ரோடியம், பலேடியம், வெள்ளி, ஓசுமியம், இரிடியம், பிளாட்டினம், தங்கம் முதலியவை உயர் உலோகங்களின் பட்டியலில் இடம்பெற்றுள்ளன.  
சில பட்டியல்கள், பாதரசம், இரேனியம், செப்பு ஆகியவற்றையும் உயர் உலோகங்கள் என்கின்றன. மற்றொருபுறம் அரிமானத்திற்கு எதிர்ப்பை வெளிப்படுத்தும் தைட்டானியம், நையோபியம், மற்றும் டாண்ட்டலம் முதலிய உலோகங்கள் இப்பட்டியலில் சேர்க்கப்படவில்லை.  
புவியில் அரிதாகக் கிடைப்பதாலும், மற்றும் நகைகள், கலைப்பொருட்கள், புனிதப் பொருள்கள் போன்றவற்றைத் தயாரிக்க உதவுவதாலும், உலோகவியல் மற்றும் உயர் தொழினுட்பம் சார்ந்த தொழில்களில் பயன்படுகின்ற காரணத்தாலும் இவற்றை அரிய உலோகங்கள், என்றும் வகைப்படுத்துவர். உயர் உலோகங்கள் மற்றும் மதிப்புமிக்க உலோகங்கள் என்ற இரண்டும் வெவ்வேறு பொருளைக் குறிப்பன என்பதைக் கவனிக்க வேண்டும்.  
14ஆம் நூற்றாண்டின் பிற்பகுதியில்தான் *உயர் உலோகங்கள்* என்ற சொல்லாட்சி வழக்கிற்கு வந்ததாக கூறமுடியும். இச்சொல்லாட்சி வெவ்வேறு துறைகளில் வெவ்வேறு பொருளுடன் பயன்படுத்தப்பட்டது. அணுக்கரு இயற்பியலில் மட்டும் சரியான வரையறையுடன் பயன்பட்டது. இத்தகைய காரணங்களால் பலவகை பட்டியல்கள் தயாரிக்கப்பட்டன.  
இவற்றோடு இச்சொல் சிலவிடங்களில் தொகைப் பெயராகவும் பயன்படுத்தப்பட்டது. சில சந்தர்ப்பங்களில் உலோகம் என்ற பெயர் சொல்லுக்குரிய பெயரடையாகவும் பயன்பட்டது. "கால்வனிக் உலோகத் தொடர்கள்" என்பவை அதிகாரப்படிநிலை உலோகங்கள் (தொகுப்பு மற்றும் பகுதி உலோகங்கள் உள்ளிட்டவை அல்லது மின்கடத்தும் பொருட்கள்) உயர் உலோகங்களிலிருந்து செயல்திறன் மிக்க உலோகங்களாக மாறும் பொருட்களைக் குறிக்கிறது. மற்றும் சூழலுடன் அவை எவ்வாறு இடைவினைப் புரிந்து இத்தொடர்களை உருவாக்குகின்றன என்பதை அறியவும் அனுமதிக்கிறது. இப்பொருளின் அடிப்படையில் நோக்கினால கிராஃபைட் வெள்ளியை விடவும், அலுமினியம், எஃகை விடவும் உயர்வானதாகத் தோன்றுகிறது..
# உயர் உலோகம்

## பண்புகள்

பலேடியம், பிளாட்டினம், தங்கம் மற்றும் பாதரசம் போன்ற உலோகங்களை ஐதரோ குளோரிக் அமிலமும் நைட்ரிக் அமிலமும் சேர்ந்த அதிக செறிவுள்ள கலவையான இராச திராவகத்தில் கரைக்க முடியும். ஆனால் இரிடியமும் வெள்ளியும் இதில் கரைவதில்லை என்றாலும் தூய்மையான நைட்ரிக் அமிலத்தில் கரைகின்றன. ருத்தேனியம் ஆக்சிசன் முன்னிலையில் இராச திராவகத்தில் மட்டும் கரைகிறது. ரோடியம் கண்டிப்பாக பொடித்தநிலையில் இருந்தால் மட்டும் கரைகிறது. நையோபியமும் டாண்ட்டலமும் அனைத்து அமிலங்கள் மற்றும் இராச திராவகம் ஆகியவற்றிற்கு எதிர்ப்பைக் காட்டுகின்றன
# உயர் உலோகம்

## இயற்பியல்

இயற்பியலில் உயர் உலோகம் என்பதற்கான வரையறை மிகவும் நெகிழ்வற்றதாகும். இதற்கு மின்னணுவியல் கட்டமைப்பின் டி பட்டை நிரம்பியிருத்தல் வேண்டும். இத்தொலை நோக்கின்படி பார்த்தால் செப்பு, வெள்ளி, தங்கம் ஆகியன மட்டுமே உயர் உலோகங்களாகும். இவற்றின் டி பட்டைகள் நிரம்பியிருக்கின்றன என்பதோடு அவை பெர்மி மட்டத்தையும் தாண்டவில்லை. பிளாட்டினத்தில் இரண்டு டி பட்டைகள் பெர்மி மட்டத்தைக் கடந்து அவற்றின் வேதித்தன்மைகளை மாற்றிக் கொண்டு வினையூக்கியாகச் செயல்படுகின்றன. மீவுயர் வெற்றிடத்தில் தூய்மையான உலோக மேற்பரப்பைத் தயாரிக்கும்போது வினைத்திறன்களில் உள்ள வேறுபாட்டை எளிதாகக் காணமுடியும். தங்கத்தை எளிமையாகத் தூய்மைப்படுத்த முடியும் அதேநேரத்தில் அதை நீண்ட நாட்களுக்குத் தூய்மையாகவும் வைத்திருக்கவும் முடியும். ஆனால் பலேடியம் மற்றும் பிளாட்டினம் உலோகங்கள் விரைவாக கார்பன் ஓராக்சைடால் சூழப்படுகின்றன.
# உயர் உலோகம்

## மின்வேதியியல்

உயர் உலோகங்கள் மற்றும் உயர் உலோகமல்லாத உலோகத்தனிமங்களின் பட்டியல், உயர் உலோகங்கள் தடித்த எழுத்துகளில் தரப்பட்டுள்ளது.  
| **பிளாட்டினம்** | 78 | 10 | 6 | + 2&nbsp;e<sup>−</sup> → Pt | 1.18 V |  |
| --- | --- | --- | --- | --- | --- | --- |
| **இரிடியம்** | 77 | 9 | 6 | + 3&nbsp;e<sup>−</sup> → Ir | 1.156 V |  |
| **பலேடியம்** | 46 | 10 | 5 | + 2&nbsp;e<sup>−</sup> → Pd | 0.987 V |  |
| **ஓசுமியம்** | 76 | 8 | 6 | + 8&nbsp; + 8&nbsp;e<sup>−</sup> → Os + 4&nbsp; | 0.838 V |  |
| **வெள்ளி** | 47 | 11 | 5 | + e<sup>−</sup> → Ag | 0.7996 V |  |
| *பாதரசம்* | 80 | 12 | 6 | + 2&nbsp;e<sup>−</sup>→ 2 Hg | 0.7973 V |  |
| பொலோனியம் | 84 | 16 | 6 | + 2&nbsp;e<sup>−</sup> → Po | 0.65 V |  |
| **ரோடியம்** | 45 | 9 | 5 | + 2&nbsp;e<sup>−</sup> → Rh | 0.600 V |  |
| **ருத்தீனியம்** | 44 | 8 | 5 | + 2&nbsp;e<sup>−</sup> → Ru | 0.455 V |  |
| *செப்பு* | 29 | 11 | 4 | + 2&nbsp;e<sup>−</sup> → Cu | 0.337 V |  |
| பிசுமத் | 83 | 15 | 6 | + 3&nbsp;e<sup>−</sup> → Bi | 0.308 V |  |
| டெக்னீசியம் | 43 | 7 | 5 | + 4&nbsp; + 4&nbsp;e<sup>−</sup> → Tc + 2&nbsp; | 0.272 V |  |
| *இரேனியம்* | 75 | 7 | 6 | + 4&nbsp; + 4&nbsp;e<sup>−</sup> → Re + 2&nbsp; | 0.259 V |  |
| ஆண்டிமணி | 51 | 15 | 5 | + 6&nbsp; + 6&nbsp;e<sup>−</sup> → 2 Sb + 3&nbsp; | 0.152 V | } |
# உயர் உலோகம்

## இவற்றையும் காண்க

- அரிய உலோகம்
# எழுத்தியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து பகுதிகளில் முதலாவது பகுதி **எழுத்தியல்** ஆகும். இதில் கடவுள் வணக்கம் எனத் தொடங்கி, எழுத்திலக்கணத்தின் 12 கூறுகள் எழுதப்பட்டுள்ளன. அவை ஒவ்வொன்றையும் விளக்கும் நூற்பாக்கள் (58-126), புறனடை நூற்பா (127) என மொத்தம் 72 நூற்பாக்கள் உள்ளன.
# எழுத்தியல் (நன்னூல்)

## கடவுள் வணக்கம்

பூக்கள் நிறைந்த அசோக மரத்தினது அலங்கரிக்கப்பட்ட நிழலில் அமர்ந்திருக்கும் பிரம்ம தேவனை வணங்கி நான் இந்நூலில் எழுத்திலக்கணத்தை நன்றாகக் கூறுவேன் என்று கடவுள் வாழ்த்துப் பாடலுடன் நன்னூலில் எழுத்திலக்கணம் தொடங்குகிறது.:
# எழுத்தியல் (நன்னூல்)

## எழுத்திலக்கணத்தின் கூறுகள்

எழுத்திலக்கணத்தின் கூறுகளாக எழுத்தியலில் குறிப்பிடப்படும் பன்னிரு கூறுகள்:
- 1. எண்
- 2. பெயர்
- 3. முறை
- 4. பிறப்பு
- 5. உருவம்
- 6. மாத்திரை
- 7. முதல் நிலை
- 8. இறுதிநிலை
- 9. இடைநிலை மயக்கம்
- 10.போலி
- 11.பதம்
- 12.புணர்ச்சி
என்பனவாகும்.
# பதவியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து பகுதிகளில் இரண்டாவதாக அமைவது **பதவியல்** ஆகும். இதில் பதம், பகுதி, விகுதி, இடைநிலை, வடமொழியாக்கம் என்ற ஐந்து கூறுகளின் கீழ் மொத்தம் 23 நூற்பாக்கள் (128-150) தரப்பட்டுள்ளன.  
- பதம் -6 நூற்பாக்கள் (நூற்பா 128-133)
- பகுதி -6 நூற்பாக்கள் (நூற்பா 134-139)
- விகுதி -1 நூற்பா (நூற்பா 140)
- இடைநிலை - 5 நூற்பாக்கள் (நூற்பா 141-145)
- வடமொழியாக்கம் - 5 நூற்பாக்கள் (நூற்பா 146-150)
# நிறைகோலின் மாண்பு

**நிறைகோலின் மாண்பு** என்று நன்னூல் விளக்குவது யாதெனில், சந்தேகம் போகுமாறு தன்னிடம் வைத்து நிறுக்கப்பட்ட பொருளின் அளவைக் காட்டுதலும், இரு தட்டுகளுக்கும் நடுவில் உண்மையாக நிற்றலும் ஆகிய இவ்விரு பண்புகளும் துலாக்கோலுக்கு உரிய நல்லியல்புகளாகும். அதே போல ஆசிரியரிடமும் இவ்விரு பண்புகளும் அமைந்திருக்க வேண்டும் என்பதாகும்.  
மாணவனால் வினாவப்பட்ட பொருளின் இயல்பை ஐயம் நீங்குமாறு விளக்கிக் கூறுதலும், மாறுபட்ட இரு மாணவரிடத்துத் தான் நடுவுநிலையாக நிற்றலும் ஆசிரியரின் அருங்குணங்களாகும். இத்தகைய குணங்கள் உள்ளவரே நல்லாசிரியர் ஆவார் என ஆசிரியருக்கான இலக்கணத்தை நன்னூல் விளக்குகிறது.
# பிரபுல் பிட்வாய்

**பிரபுல் பிட்வாய்** (Praful Bidwai, 1949-23 சூன் 2015) இந்திய இதழாளர், முன்னணிச் செய்தித்தாள்களின் பத்தி எழுத்தாளர், அரசியல் விமர்சகர், செயற்பாட்டாளர் எனப் பல பரிமாணங்களைக் கொண்டவர். மும்பை இந்தியத் தொழில் நுட்பக் கழகத்தில் (ஐ. ஐ. டி.) படித்தார். அங்குப் படிக்கும் போதே இடதுசாரிச் சிந்தனைகளுடன் அவர் செயற்பட்டார்.
# பிரபுல் பிட்வாய்

## இதழிகைப் பணி

டைம்சு ஆப் இந்தியா என்னும் நாளிதழில் முதுநிலைத் தொகுப்பாளராக இருந்தார். பின்னர் பல நாளிதழ்களில் பத்திக் கட்டுரைகள் எழுதி வந்தார். பிரண்ட் லைன், இந்துத்தான் டைம்சு, டைம்சு ஆப் இந்தியா, தி கார்டியன், லி மென்டே டிப்லோமாடிக், தி டெய்லி தார் ஆகிய செய்தித்தாள்களில் பல்வேறு சிக்கல்கள் பற்றித் தம் அழுத்தமான கருத்துகளை எழுதினார். அரசியல் சிக்கல்கள், சுற்றுச் சூழல், மனித உரிமைகள், வெளியுறவுக் கொள்கைகள் ஆகியன பற்றி எழுதினார்.
# பிரபுல் பிட்வாய்

## சமூகப் பணிகள்

- புதுதில்லியில் உள்ள 'சமூக முன்னேற்றத்துக்கான மையம்' என்னும் அமைப்பில் பணியாற்றினார்.
- நேரு நினைவு அருங்காட்சியகத்தில் மூத்த உறுப்பினராக இருந்தார்.
- சமூக அறிவியல் ஆய்வுக்கான இந்தியக் கவுன்சில், கல்விக்கான மத்திய ஆலோசனை வாரியம், நேசனல் புக் டிரட்டு ஆகிய அமைப்புகளில் உறுப்பினராக இருந்தார்.
- ஆதிவாசி மக்களுக்காகப் போராட்டத்தில் கலந்து கொண்டார்.
- புனே நகரத்தில் தொழிலாளர் சனநாயக சங்கம் என்னும் அமைப்பைத் தொடங்கினார்.
- நவீன தாராளமயமாக்கம், இந்துத்துவா, அணு உலை, அணு ஆயுதங்கள், அணுவாற்றல் ஆகியவற்றை எதிர்த்துச் செயல்பட்டார்.
- சங்பரிவாரின் நடவடிக்கைகளைக் கடுமையாகக் கண்டித்தார்.
- குசராத்தில் இசுலாமியர்கள் மீது நிகழ்த்தப்பட்ட கொலைகளைக் கண்டித்தார்.
- நடுவணரசின் பெரிய திட்டங்களான தூய்மை இந்தியா, சிமார்ட் நகரங்கள், கங்கையாற்றைத் தூய்மைப் படுத்தல் ஆகியவற்றை விமர்சனம் செய்தார்.
# யுவராஜ் தயாளன்

**யுவராஜ் தயாளன்** (பிறப்பு 22 பிப்ரவரி 1987) இந்தியத் திரைப்பட இயக்குநர் ஆவார்.
# யுவராஜ் தயாளன்

## திரை வாழ்க்கை

யுவராஜ் தயாளன் தமிழ்நாட்டின் செங்கல்பட்டைச் சார்ந்தவர். *சந்தோஷ் சுப்பிரமணியம்* திரைப்படத்தை எம். ராஜா இயக்கியபோது அவரிடம் உதவி இயக்குநராகவும், *இரும்புக் கோட்டை முரட்டு சிங்கம்* திரைப்படத்தை சிம்புதேவன் இயக்கிய போது அவரிடம் உதவி இயக்குநராகவும் பணியாற்றினார்.  
சடகோபன் ரமேஷ் நடித்த *போட்டா போட்டி* நகைச்சுவைத் திரைப்படத்தை இயக்கியதன் மூலமாகத் தமிழ்த் திரைப்படத் துறைக்கு அறிமுகமானார். நடிகர் வடிவேலு கதாநாயகனாக நடித்த *தெனாலிராமன்* திரைப்படத்தின் வாயிலாகச் சிறப்பாக அறியப் பெற்றார். இவரது தந்தையின் பெயர் தீனதயாளன் ஆகும்.
# யுவராஜ் தயாளன்

## திரைப்பட விபரங்கள்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2011 | *போட்டா போட்டி* | தமிழ் |  |
| 2014 | *தெனாலிராமன்* | தமிழ் |  |
| 2015 | *எலி* | தமிழ் |  |
| 2023 | *இருகப்பற்று* | தமிழ் | } |
# ஆசிரியர் ஆகாதவர் இலக்கணம்

**ஆசிரியராகாதார் இலக்கணம்** என்று நன்னூல் ஆசிரியர் எனக்கொள்ளக் கூடாதவர்களை அடையாளம் காட்டுகிறது.  
நல்லாசிரியராகக் கருதுவதற்கு நன்னூல் கூறிய நற்பண்புகள் இல்லாதவர் அனைவரும் நல்லாசிரியராகார். தான் கற்றவற்றை உள்ளபடியே பாடம் சொல்லும் குணம் இல்லாதவரும், பொய் பேசுதல் போன்ற இழிந்த குணங்களை இயற்கையிலேயே கொண்டிருப்பவரும், அஞ்சத்தகாத செயல்களுக்கு அஞ்சுபவரும், பொறாமை, ஆசை, வஞ்சனை, அச்சம் முதலியவை தோன்றப் பேசுபவராய் இருத்தலும் கழல் பெய்த குடம், மடல்களையுடைய பனைமரம், பருத்திக் குண்டிகை, முடத்தெங்கு ஆகியவற்றிற்கு ஒப்பாக இருப்பவரும் ஆசிரியராகார் என்று நன்னூல் அடையாளம் காட்டுகிறது.
# வைணு பாப்பு வானாய்வகம்

**'''வைணு பாப்பு வானியல் ஆய்வு மையம்,காவலூர்'''**  
| இந்திய வான் இயற்பியல் ஆய்வகம் |
| --- |  
**வைணு பாப்பு வானாய்வகம்** (Vainu Bappu Observatory) தமிழ்நாட்டின் காவலூரில் அமைந்துள்ளது. இது, இந்திய வானியற்பியல் நிலையத்தின் முதன்மை வானாய்வகம் ஆகும். இந்தியாவின் பெரிய வானியல் தொலைநோக்கிகளில் ஒன்று இங்கு இந்திய வான் இயற்பியல் ஆய்வகத்தால் (Indian Institute of Astrophysics) நிறுவப்பட்டுள்ளது. இது அப்போதைய பிரதமர் ராஜீவ் காந்தியால் திறந்துவைக்கபட்டது. இந்திய இயற்பியலாளர், இந்திய வானியல் முன்னோடியான வைணு பாப்பு அவர்களின் வானியல் பங்களிப்புக்காக இப்பெயர் சூட்டப்பட்டது. இங்குள்ள 2.34 மீட்டர் விட்டமுடைய தொலைநோக்கி 1986-ஆம் ஆண்டு செயல்பாட்டுக்கு விடப்பட்டது.
# வைணு பாப்பு வானாய்வகம்

## வரலாறு

1960 ஆம் ஆண்டில் வைணு பாப்பு கொடைக்கானல் வானியல் ஆய்வகத்தின் இயக்குநராக பொறுப்பேற்றுக் கொண்டார். வானில் உள்ள விண்வெளிப் பொருட்களை உற்று கவனிக்க ஏற்ற இடமாக ஜவ்வாது மலையில் உள்ள சிறிய கிராமமான காவலூரை இவரே கண்டறிந்தார். காவலூரில் வானியல் ஆய்வகம் அமைக்கப்பட்ட காரணத்தினால் இது காவலூர் வானியல் ஆய்வகம் என்று பெயர் பெற்றது. பின்னர் இது நிறுவனமாக தன்னாட்சி பெற்று இதன் தலைமையிடம் பெங்களூருக்கு மாற்றப்பட்டு புதிய இந்திய வான் இயற்பியல் மையமாக உருவானது.  
1968ஆம் ஆண்டு 38 செ.மீ. விட்டமுடைய ஒரு தொலைநோக்கியுடன் காவலூர் தொலைநோக்கியகம் துவக்கப்பட்டது. 1971 ஆம் ஆண்டு வியாழன் கோளின் பரப்பில் ஏற்படும் மாறுபாடுகளைப் பற்றி ஆராய 61செ.மீ. விட்டமுள்ள எதிரொளிக்கும் தொலைநோக்கி நிறுவப்பட்டது. இவ்விரு தொலைநோக்கிகளும் வானியல் கழகத்தின் பணிமனையில் வடிவமைக்கப்பட்டவை ஆகும். 1972ஆம் ஆண்டு மிகப்பெரிய 100 செ.மீ. விட்டமுடைய தொலைநோக்கி நிறுவப்பட்டது. இது மிகவும் நுட்பமான ஒளியியல், மின்னணுவியல் சாதனங்களைக் கொண்ட தொலைநோக்கியாகும். இத்தொலைநோக்கியில் மிக கூடுதல் அளவு நிறம்பிரிக்கச் செய்யும் மேக நிறமானியும், ஒற்றை ஒளி பிரிப்புச் சாதனமும் அமைக்கப்பட்டிருந்தது. இது பொருட்கள் வெளியிடும் நிறமாலையை ஆய்வு செய்ய உதவும். 1985 ஆம் ஆண்டு 234 செ.மீ. விட்டமுள்ள தொலைநோக்கி நிறுவப்பட்டது. இதன் மூலம் உலகின் பெரிய தொலை நோக்கிகள் வைத்திருக்கும் நாடுகளின் பட்டியலில் இந்தியாவும் இடம் பிடித்தது.  
1786 ஆம் ஆண்டு வில்லியம் பெட்ரி என்பவர் சென்னை எழும்பூரில் உள்ள தனது வீட்டுத் தோட்டத்தில், அவரது தனிப்பட்ட ஆய்வுக்காக அமைத்த ஆய்வகத்தில் இருந்து இந்திய வான் இயற்பியல் ஆய்வகத்தின் தோற்றம் தொடங்குகிறது. இந்த ஆய்வகம் மெட்ராஸ் வானியல் ஆய்வகம் என்றழைக்கப்பட்டது. பின்னர் 1899 ஆம் ஆண்டு முதல் இந்த ஆய்வகம் கொடைக்கானலுக்கு இடம் பெயர்ந்து கொடைக்கானல் வானியல் ஆய்வகமாக செயற்படத் தொடங்கியது.
# வைணு பாப்பு வானாய்வகம்

## அமைவிடம்

தொலைநோக்கி நிறுவுவதற்கு தேர்வு செய்யப்படும் இடம் சில முக்கிய பண்புகளைப் பெற்றிருக்க வேண்டும். சிறிது உயரமான இடமாகவும், வருடத்துக்கு பல நாட்கள் மேகமூட்டமில்லாமலும், நகர வெளிச்சத்தால் பாதிக்கப்படாமலும் அவ்விடம் இருக்க வேண்டும். இப்பண்புகள் அமையப்பெற்றிருக்கும் இடமாக வேலூர் மாவட்டம் ஆலங்காயத்தை அடுத்துள்ள ஜவ்வாது மலையில் உள்ள காவலூர் தேர்ந்தெடுக்கப்பட்டது. காவலூர் வானியல் ஆய்வு மையம் நூறு ஏக்கர் பரப்பளவில் அமைந்துள்ளது.  
தமிழக வனப்பகுதியில் பரவியிருக்கும் இவ்வெப்ப மண்டலப் பகுதியில் மான், பாம்பு மற்றும் தேள் போன்ற சில வன உயிரினங்களும் அவ்வப்போது தோற்றம் கொண்ட சில மருத்துவத் தாவரங்களும் காணப்படுகின்றன. தவிர பல வகைப் பறவைகள் இவ்வளாகத்தில் காணப்படுகின்றன. இந்த ஆய்வகம் கடல்மட்டத்தில் இருந்து 725 மீட்டர் உயரத்தில் உள்ளது. தீர்க்கரேகையாக 78 ° 49.6 கிழக்கும் 'அட்சரேகையாக 12 ° 34.6 வடக்கும் இந்த ஆய்வகத்தின் அமைவிடமாக உள்ளது. தவிர இந்த ஆய்வகம் நகர விளக்குகள் மற்றும் தொழில்துறை பகுதிகளில் இருந்து நியாயமான தொலைவில் விலகி இருக்கிறது.  
நகர விளக்குகள் மற்றும் தொழில்துறை பகுதிகளில் இருந்து போதுமான தொலைவில் காவலூர் விலகி இருக்கிறது என்பதோடு இவ்விடம் பூமத்திய ரேகைக்கு நெருக்கமாகவும் பூமியின் வடக்கு மற்றும் தெற்கு ஆகிய இரண்டு அரைவட்டங்களையும் சமமாக கவனிக்க இயலும் என்ற காரணத்தாலேயே இவ்விடம் தேர்வு செய்யப்பட்டது. கூடுதலாக, ஆஸ்திரேலியா மற்றும் தென்னாப்பிரிக்கா இடையே இவ்விடத்தின் தீர்க்கரேகை செல்வதால் இங்கிருந்து தெற்கு வான்பொருட்களை கவனிக்கும் வானியல் வசதியும் உள்ளது என்பது குறிப்பிடத்தக்கதாகும்.  
காவலூர் தமிழகத்தின் தலைநகரமான சென்னைக்கு வடமேற்கில் 200 கி.மீ தூரத்தில் வாணியம்பாடிக்கு அருகிலும் பெங்களூருக்கு வடகிழக்கில் 175 கி.மீ தூரத்திலும் அமைந்துள்ளது. வானியல் ஆய்வு மையம் உள்ள இவ்வூர் தொலைநோக்கி நகரம் என்றும் அழைக்கப்படுகிறது. இவ்வானியல் ஆய்வு மையத்திற்கு 29 கி.மீ அருகில் வாணியம்பாடி தொடர்வண்டி நிலையம் அமைந்துள்ளது.
# வைணு பாப்பு வானாய்வகம்

## கண்டுபிடிப்புகள்

### (ஒரு மீட்டர்) 1 மீ தொலைநோக்கியின் உதவியுடன்

:* 1972 – வியாழன் கோளின் நிலாவான கானிமீடிற்கு வளிமண்டலம் உள்ளது கண்டுபிடிக்கப்பட்டது.
:* 1977 – யுரேனசு கோளைச் சுற்றி வளையம் இருப்பது. ( இந்த நோக்குதல் **பட்டாச்சார்யா**, **குப்புசாமி** ஆகியோரால் பார்க்கப்பட்டது; **வைணு பாப்புவினால்** தந்தியனுப்பப்பட்டு அனைத்துலக வானியல் சங்கம் - ஐ ஏ யூ-வினால் பதிவு செய்யப்பட்டுள்ளது )
# வைணு பாப்பு வானாய்வகம்

## கண்டுபிடிப்புகள்

### 45 செ.மீ சிமிட் தொலைநோக்கியின் உதவியுடன்

1988 பெப்ருவரி 17 அன்று ஒரு சிறுகோள் (minor planet) **ராஜமோகன்** என்பவரால் கண்டுபிடிக்கப்பட்டது -- இந்தியா கண்டுபிடித்த இருபதாம் நூற்றாண்டின் முதல் (சிறிய) கோள் அதுவே -- அதற்கு **4130 ராமானுஜன்** என்று பெயரிடப்பட்டுள்ளது [கணித மேதை ராமானுஜனினின் நினைவாக.
# வைணு பாப்பு வானாய்வகம்

## கண்டுபிடிப்புகள்

### பிற கண்டுபிடிப்புகள்

:* 1984 - சனி கோளைச் சுற்றி ஒரு மெல்லிய கோள்வெளி வளையம் உள்ளது காவலூரிலிருந்து முதலில் கண்டுபிடிக்கப்பட்டது.
# வைணு பாப்பு வானாய்வகம்

## பொதுமக்கள் பார்வையிடுதல்

ஒவ்வொரு சனிக்கிழமையும் மாலை 6 மணியிலிருந்து இரவு 10 மணி வரை வைணு பாப்பு தொலைநோக்கி எவ்வாறு இயங்குகிறது என்பது பற்றி பார்வையாளர்களுக்கு காட்டப்படும்; வானம் தெளிவாக இருப்பின் 15 செ.மீ பார்வையாளர் தொலைநோக்கி மூலம் இரவு வானம் காட்டப்படும்.
# வைணு பாப்பு வானாய்வகம்

## வைணு பாப்பு தொலைநோக்கி 7-வது முறையாக அலுமினியம் பூசப்படுதல்

2009 நவம்பர் 4 முதல் 6 வரை 2.34 மீ முதன்மை ஆடிக்கு அலுமினியம் பூச்சேற்றப்பட்டது. இவ்வாடியின் நிறை 3.5 டன்கள் ஆகும்.  
- காவலூரில் தொலைநோக்கியகம்,கட்டுரை, துளிர் இதழ், ஜூலை, 1991
# வைணு பாப்பு வானாய்வகம்

## வெளியிணைப்புகள்

- பூஜ்யம்.காம்
- இந்திய வானியல் ஆய்வக படத்தொகுப்புக்கு
# செக்சுட்டசு எம்பிரிக்கசு

**செக்சுட்டசு எம்பிரிக்கசு** (*Sextus Empiricus*, ; கிபி 160 – 210), ஒரு மருத்துவரும் மெய்யியலாளரும் ஆவார். இவர் அலெக்சாந்திரியா, உரோம், ஏதென்சு எனப் பலவேறு இடங்களில் வாழ்ந்தவராகக் கூறப்படுகிறார். இவரது மெய்யியல் நூல்கள் மட்டுமே பண்டைய கிரேக்க, உரோம ஐயுறவுவாதத்தை அறிய உதவும் கருவிகளாக உள்ளன.  
தனது மருத்துவ நூலின்படி, இவர் புலனறிவாதப் பள்ளியைச் சேர்ந்தவராக மதிப்பிடப்படுகிறார். அவர் பெயரும் அதைக் குறிப்பதைக் காணலாம். என்றாலும் தனது எழுத்துகளில் இருமுறை தன்னை முறையியல் பள்ளிக்கு (*methodic school*) நெருக்கமாகக் குறிப்பிட்டுக் கொள்கிறார். இது ஒருவகையில் அவரது மெய்யியல் கண்ணோட்டத்தோடு ஒத்துப்போகிறது எனலாம்.
# கத்தோலிக்கச் சிரியன் வங்கி

**கத்தோலிக்கச் சிரியன் வங்கி வரையறுக்கப்பட்டது** இந்தியாவில் செயற்பட்டு வரும் தனியார்த் துறை வைப்பகம் ஆகும். இது கேரள மாநிலத்திலுள்ள திரிச்சூரைத் தலைமையிடமாகக் கொண்டு செயற்பட்டு வருகிறது. இந்தியாவில் செயற்பட்டுவரும் மிகப்பழைமை வாய்ந்த வைப்பகங்களில் ஒன்றான இவ்வைப்பகம் 1920 நவம்பர் 26 அன்று தொடங்கப்பட்டது. இந்தியா விடுதலை அடைவதற்கு முன்பாகத் தொடங்கப்பட்ட இவ்வைப்பகம், அடுத்து வந்த புத்தாண்டு நாளிலிருந்து தனது வணிக நடவடிக்கைகளைத் தொடங்கியது. தற்போது இவ்வைப்பகத்திற்கு 431 கிளைகள் செயற்பட்டு வருகின்றன.
# பாபநாசம்

**பாபநாசம்** (*Papanasam*) என்ற பெயரில் உள்ள கட்டுரைகள்:  
- பாபநாசம் (திருநெல்வேலி மாவட்டம்)
- பாபநாசம் (தஞ்சாவூர் மாவட்டம்)
- பாபநாசம் வட்டம்
- பாபநாசம் (சட்டமன்றத் தொகுதி)  
;நபர்கள்
- பாபநாசம் சிவன், இசை அறிஞர்  
;திரைப்படம்
- பாபநாசம் (திரைப்படம்)
---
# சங்கரலிங்கம் ஜெகந்நாதன்

**சங்கரலிங்கம் ஜெகந்நாதன்** (*Sankaralingam Jagannathan*, 1914 - பெப்ரவரி 12, 2013) இவர் ஒரு சமூக சேவகர், காந்தியவாதி மற்றும் இந்திய விடுதலைப்போராட்ட வீரர்
# சங்கரலிங்கம் ஜெகந்நாதன்

## வாழ்க்கைச் சுருக்கம்

தமிழகத்தில் உள்ள பரமக்குடியிலிருந்து முதுகுளத்தூருக்கு செல்லும் சாலையில் உள்ள செங்கற்பட்டை சிற்றூரில் பிறந்தார். பள்ளிப்படிப்பை இராமநாதபுரம் ஸ்வார்ட்ஸ் பள்ளியில் முடித்து, கல்லூரிப் படிப்பை மதுரை அமெரிக்கன் கல்லூரியில் படித்தார். கல்லூரிப் படிப்பைப் பாதியில் நிறுத்திவிட்டு காந்தியடிகளின் ஆசிரமத்தில் சேரவிரும்பினார். அனுமதி மறுக்கப்படவே, திருப்பத்தூரில் உள்ள ஒரு கிருத்தவ ஆசிரமத்துக்குச் சென்று மக்களுக்குச் சேவை செய்யத் தொடங்கினார்.
பெங்களூரில் உள்ள சேரிப் பகுதிகளுக்குச் சென்று சேவை செய்தார். இச்சேரியில் 120 மாணவர்களைத் தங்கச் செய்து சேவை செய்யச் செய்தார். இளம் வயதில் சமூக சேவைகளில் முழு ஈடுபாட்டுடன் இருந்த போது 1950 இல் கிருஷ்ணம்மாள் எனும் சமூக ஆர்வலரை திருமணம் செய்துகொண்டார்.
# சங்கரலிங்கம் ஜெகந்நாதன்

## சமூக சேவை

மகாத்மா காந்தியின் கொள்கைகளில் தீவிர பற்று கொண்டு, காந்திய வழியில் ஏழை கிராம மக்களுக்கு சேவை செய்வதை தன்னை முழுவதும் ஈடுபடுத்திக்கொண்டார். வினோபா பாவேயின் பூமிதான இயக்கதின் போது நிலங்களை தானமாக பெற்று ஏழைகளுக்கு தானமாக வழங்கினார்.
# சங்கரலிங்கம் ஜெகந்நாதன்

## சமூக சேவை

### போராட்டங்கள்

'வெள்ளயனே வெளியேறு' இயக்கத்தின்போது தடையை மீறி ஊர்வலம் சென்றதற்காக 15 மாதச் சிறைத்தண்டனை பெற்றார். விடுதலையாகி வெளியே வந்தவுடன் அடுத்த போராட்டத்தில் குதித்தார். 1944இல் ஆங்கிலேய போலீசாரின் கடுமையான கண்காணிப்பையும் மீறி 500 பேருடன் சென்று, மெரினா கடற்கரையில் தேசியக் கொடியை ஏற்றினார். இதற்காகக் கைது செய்யப்பட்டு சிறையில் அடைக்கப்பட்டார்.  
இந்தியா விடுதலை அடைந்தபோது, அவர் மகிழ்ச்சியடையவில்லை. நிலமற்ற விவசாயிகள் அனைவருக்கும் நிலம் கிடைக்கும்போதுதான் உண்மையான விடுதலை கிடைத்ததாகப் பொருள் எனக் கருதினார். எனவே நிலப்பிரச்சனைகளில் கவனம் செலுத்தத் தொடங்கினார்.  
மதுரை அலங்காநல்லூர் அருகேயுள்ள கள்ளஞ்சேரி என்ற இடத்தில் விவசாயம் செய்துவந்தவர்களைப் பணக்காரர்கள் சிலர் விரட்டியடித்தனர். இதையறிந்த ஜெகந்நாதன், அங்குச் சென்று போராடி நிலத்தை இழந்தவர்களுக்கு அதை மீட்டுக் கொடுத்தார். இதுவே அவரது முதல் நில மீட்பு போராட்டம்.  
1952ஆம் ஆண்டு காந்தி பிறந்த நாளன்று, பூதான இயக்கத்தைத் தொடங்கினார். அறப்போராட்டங்களின் மூலம் நிலங்களைத் தானம் பெற்று அவற்றை ஏழை விவசாய மகளிருக்கு அளிதாதார். அவ்வகையில் கீழத் தஞ்சைப் பகுதியில் 10 ஆயிரம் ஏக்கர் நிலத்தைத் தானமாகப் பெற்று 10 ஆயிரம் ஏழை பெண்களுக்கு அளித்தார்.  
நாகப்பட்டினம் கடற்கரைப் பகுதியில் உருவெடுத்த இறால் பண்ணைகளை எதிர்த்து அறப்போராட்டங்களை நடத்தி ஓரளவிற்கு வெற்றிபெற்றார்.  
கீழவெண்மணி கிராமத்தில் நடந்த கீழ்வெண்மணிப் படுகொலைகள் துயர நிகழ்ச்சிக்குப்பின் பாதிக்கப்பட்ட மக்களுக்கு குடியிருப்பு கிடைக்க உண்ணாநிலைப் போராட்டம் நடத்தி வெற்றி கண்டார்.
# சங்கரலிங்கம் ஜெகந்நாதன்

## விருதுகள்

காந்திய வழியில் சேவை ஆற்றிய இவருக்கு கிடைத்துள்ள விருதுகள்
- *சுவாமி பிரணவானந்தா அமைதி விருது* (1987),
- *ஜமுனாலால் பஜாஜ் அமைதி விருது* (1988),
- *பகவான் மகாவீரர் விருது* (1996),
- நோபல் பரிசுக்கு இணையான *ரைட் லைவ்லி குட் விருது*
# சங்கரலிங்கம் ஜெகந்நாதன்

## இறுதி காலம்

திண்டுக்கல் மாவட்டம் காந்திகிராமத்தில் உள்ள சேவாஸ்ரமத்தில் தங்கி இருந்த இவர் பெப்ரவரி 12 2013 அன்று காலமானார்.
# வைநிறமாதல்

அடியில் முளைக்கவிடப்பட்ட நவதானியங்கள் வைநிறமாதலைக் காட்டுதல்]]
**வைநிறமாதல்** (*Etiolation*) என்பது முழுமையாக ஒளி கிடைக்காத அல்லது பகுதியளவு ஒளி கிடைக்கும் பூக்கும் தாவரங்களில் காணப்படும் ஒரு நிலைமை ஆகும். இத்தாக்கத்தினால் தாவரத் தண்டு பலவீனமாகி நீட்சியடைந்து காணப்படுவதுடன் அடர்த்தியில்லாத சிறிய இலைகளைக் கொண்டதாகவும் காணப்படும். **பசுமை வளர்ச்சி** (*de-etioloation*) என்பது இதற்கு எதிர்மறையாக செறிவான பசுமையுடம் தாவரம் சடைத்து வளர்வதைக் குறிக்கும்.
# வைநிறமாதல்

## தாக்கங்கள்

வைநிறமாதல் காரணமான நீட்சியடைதல் காரணமாகத் தாவரம் மண்ணின் கீழ் அல்லது போட்டித் தாவரங்களின் கீழிருந்து மற்றும் இலைச் சருகுகளிலிருந்து ஒளியை நோக்கி வளரவும் முடிகின்றது. இதன் வளரும் முனை ஒளிக்கு அதீத உறுத்துணர்ச்சி கொண்டதாகவும் கவரப்படக் கூடியதாகவும் காணப்படும்.  
இங்கு நிகழும் மாற்றங்கள்:
1. இலைகளும் தண்டுகளும் நீட்சியடைதல்.
1. இலை மற்றும் தண்டுகளில் உள்ள கலச்சுவர் பல்வீனமடைதல்.
1. நீளமான கணுவிடைவெளி காரணமாக ஐதான இலை ஒழுங்கு.
1. பச்சயம் அழிதல் காரணமாக வெளிறிய மஞ்சள் நிறம் காணப்படுதல்.  
இந்நிகழ்வு தாவர ஓளிவாங்கி நிறமிகள் ஒளிக்கு ஆட்படுவதால் கட்டுப்படுத்தப்படுகின்றன. குருத்து முளைக்கும்போது, தாவர நிறமி A-யும் B-யும் சிவப்பு, அப்பாலைச் சிவப்புக் கதிர்களுக்கு நேர்விகிதத்தில் ஆட்பட்டு துலங்குகின்றன. அதேவேளையில் குருத்து மேற்பரப்புக்கு வரும்போது மறைநிறமி 1 நீல ஒளிக்குத் துலங்குகின்றது.
# வைநிறமாதல்

## காரணிகள்

வைநிறமாதல் ஆக்சின் எனப்படும் தாவர இயக்குநீர் மூலம் கட்டுப்படுத்தப் படுகின்றது. இது உச்சியாட்சியைப் பேணுவதற்காக தவர உச்சி மூலம் சுரக்கப்படுகின்றது. ஆக்சின் சுரக்கப்ப்டும் இடத்திலிருந்து கீழ் நோக்கிக் கடத்தப்படுவத்ன் மூலம் கக்கவரும்புகளில் வளர்ச்சியை மட்டுப்படுத்துவதற்கும் செயற்படுகின்றாது. ஆக்சின்கள் ஒளியின் முன்னிலையில் வினைத்திறன் கொண்டவையல்ல. இவை வினைத்திறனுள்ளவையாயுள்ளபோது இவை கலச்சுவர்களில் புரத்தொன்களை வெளியேற்றச்செய்கின்றன. இது காடித்தன்மையை அதிகரிப்பதன் மூலம் கலச்சுவர்களில் எக்பான்சன் எனப்படும் இயங்குநீரைத் தூண்டுகின்றது. இவை கலச்சுவரை நலிவடையச் செய்து விரிவடையச் செய்கின்றன.
# ஜம்பை

**ஜம்பை** (ஆங்கிலம்:*Jambai*) இந்தியாவில் தமிழ்நாடு மாநிலத்தில் ஈரோடு மாவட்டத்தில் பவானி வட்டத்தில் இருக்கும் ஒரு பேரூராட்சி ஆகும்.
# ஜம்பை

## அமைவிடம்

ஜம்பை பேரூராட்சிக்கு 25 கி.மீ. தொலைவில் ஈரோடு உள்ளது. இதன் கிழக்கில் பவானி 6 கி.மீ.; மேற்கில் சத்தியமங்கலம் 47 கி.மீ.; வடக்கில் அந்தியூர் 15 கி.மீ.; தெற்கில் கவுந்தப்பாடி 15 கி.மீ. தொலைவில் உள்ளன.
# ஜம்பை

## பேரூராட்சியின் அமைப்பு

14.29 ச.கி.மீ. பரப்பும், 15 பேரூராட்சி மன்ற உறுப்பினர்களையும், 48 தெருக்களையும் கொண்ட இப்பேரூராட்சி பவானி (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# ஜம்பை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,789 வீடுகளும், 16,522 மக்கள்தொகையும் கொண்டது.
# பாயிரம்

தமிழ் இலக்கியத்தில் **பாயிரம்** என்பது பழங்காலத் தமிழ் நூல்களிலும், தமிழ் மரபைத் தழுவி அமையும் இக்கால நூல்களிலும் அவற்றுக்கான முன்னுரை போல் அமையும் பகுதி ஆகும். இது பாடலாக அமைந்திருப்பதே வழக்கு.  
**பாயிரம்** என்பதற்கு வரலாறு என்பது பொருள். நூலில் பாயும் பொருளைக் கூறுவது பாயிரம். நூலில் பதிந்துள்ள பொருளைக் கூறுவது பதிகம். இரண்டும் பழமையான குறியீடுகள். இரண்டும் ஒரே பொருளை உணர்த்துவன. 10 பாடல்கள் அடங்கிய தொகுப்பை ஐங்குறுநூறு பத்து என்று குறிப்பிடுகிறது. இந்தப் பத்தின் அடுக்கினை ஆழ்வார் பாடல்களின் தொகுப்பு, பத்து என்றே குறிப்பிடுகிறது .தேவாரத்தில் வரும் 10 பாடல்களின் தொகுப்பினைப் பதிகம் என்னும் சொல்லால் குறிப்பிடுகின்றனர். பிற்காலத்தில் பதிகம் என்னும் பெயரில் பல நூல்கள் தோன்றின. பாட்டியல் நூல்கள் குறிப்பிடும் நூல் வகைகளில் ஒன்று பதிகம்  
'''”முகவுரை பதிக மணிந்துரை நூன்முகம்  
**புறவுரை தந்துரை புனைந்துரை பாயிரம்”** – நன்னூல்- 1  
முகவுரை, பதிகம் என்பவை பாயிரத்துக்கு உரிய வேறு பெயர்களாகும். நூலின் பெருமைகளை அந்நூலுக்கு அணிவித்து விளக்குவது அணிந்துரை எனப்படும். நூலைப்பற்றிப் புனைந்து கூறுவது புனைந்துரை ஆகும். புறவுரை என்பது அந்நூலில் கூறப்படாத பொருளைப்பற்றிக் கூறுவது என்றும் தந்துரை என்பது நூலில் சொல்லப்பட்டுள்ள பொருள் அல்லாதவற்றைத் தந்து விளக்குவது என்றும் பொருள் கொள்ளப்படுகிறது.
# பாயிரம்

## பாயிரம் என்னும் சொல்

பாயிரம் என்னும் சொல் தொல்காப்பியத்தில் இல்லை. சங்க நூல்களிலும் இல்லை. சங்கம் மருவிய காலத்து நூலான 'பழமொழி'யில்தான் பயிலப்பட்டுள்ளது. அடுத்து, பெருங்கதை நூலில் வருகிறது. இராசனை என்பவள் பந்தாடத் தொடங்கும்போது இப்படியெல்லாம் ஆடப்போகிறேன்; கண் இமைக்காமல் எண்ணிக்கொள்ளுங்கள் என்று 'பாயிரம்' கூறிவிட்டுப் பந்தாடத் தொடங்கினாள் என்று வருகிறது. மானனீகை என்பவளும் இப்படிச் சொல்லிவிட்டுப் பந்தாடத் தொடங்கியிருக்கிறாள்.
# பாயிரம்

## வகைகள்

பாயிரங்கள் இரண்டு வகைகளாக உள்ளன. இவை,
- பொதுப் பாயிரம்
- சிறப்புப் பாயிரம்  
என்பன. பொதுப் பாயிரம் பொதுவாக எல்லா நூல்களுக்குமே உரிய இலக்கணங்களைக் கூறுவது. சிறப்புப் பாயிரம் அஃது இடம்பெறும் நூலுக்கு உரிய இலக்கணங்களைக் கூறி அமைவது. எல்லா நூல்களிலும் இருவகைப் பாயிரங்களும் இருப்பதில்லை. எடுத்துக்காட்டாகத் தமிழில் இன்று கிடைக்கும் மிகப் பழைய நூலான தொல்காப்பியத்தில் பொதுப் பாயிரம் இல்லை. சிறப்புப் பாயிரம் மட்டுமே உள்ளது. நன்னூலில் இரண்டு வகைப் பாயிரங்களும் காணப்படுகின்றன.
# பாயிரம்

## இருநூலுக்கு ஒரு பாயிரம்

: சிவஞான சித்தியார் என்னும் நூலின் சுப பக்கம், பர பக்கம் என்னும் இரு பகுதிகளுக்கு *ஒரு கோட்டான் இரு செவியன்* எனத் தொடங்கும் ஒரே விநாயகர் பாடல் பாயிரமாக அமைந்துள்ளது. அதே போல, தேவி காலோத்தரம், சர்வ ஞானோத்திரம் என்னும் இரண்டு நூல்களுக்கும் ஒரே பாயிரப்பாடல் அமைந்துள்ளது. இப்படி அமையும் மரபினை 'வித்தியாபாதம்' என்று வடமொழியாளரும், ஞானபாதம் என்று தமிழ்நூல் ஆசிரியர்களும் குறிப்பிடுகின்றனர்.
# பாயிரம்

## இவற்றையும் காண்க

- சிற்றிலக்கிய வகை
- பதிகம்
# புவிநிலைச் சுற்றுப்பாதை

புவியின் நிலநடுக்கோட்டுத் தளத்தில் புவிக்கு 0° சாய்வில் 35,786&nbsp;km (22,236 மைல்கள் ) குத்துயரத்தில் அமையப் பெற்றிருக்கும் சிறப்பு புவியிணக்கச் சுற்றுப்பாதை, **புவிநிலைச் சுற்றுப்பாதை** (*Geosynchronous equatorial orbit, Geostationary orbit, Geostationary Earth orbit*) எனப்படும். இதை *புவி நிலை வட்டப்பாதை* என்றும் **புவி ஒத்திணைவு வட்டப்பாதை** என்றும் அழைக்கலாம். இச்சுற்றுப்பாதையில் செலுத்தப்படும் செயற்கைக்கோள் புவிவானத்தில் ஒரே இடத்தில் இருக்கும்; மேலும் அதன் புவி வரை (*ground-track*)ஒரு புள்ளி ஆகும். இத்தகைய அமைப்பு தொலைத்தொடர்புத் துணைக்கோள்களுக்கும் வானிலைத் துணைக்கோள்களுக்கும் சிறப்பானது; ஏனெனில், இதன் மூலம் ஒரேயொரு செயற்கைக்கோளின் உதவியுடன் புவியின் ஒரு குறிப்பிட்ட பகுதியை எந்நேரமும் இடம்பட(*coverage*) முடியும்.  
இந்த வட்டப்பாதையிலுள்ளவை பூமி தன்னைத் தானே சுழலுகின்ற போதும் எப்போதும் பூமியின் ஒரே பகுதியை நோக்கியே சுற்றி வருபவை ஆகும். உதாரணமாய் பூமியிலிருந்து இந்தியாவை நோக்கியே இருக்குமாறு ஒரு செயற்கைக்கோளை இந்த வட்டப்பாதையில் செலுத்தினால் அச்செயற்கைக் கோளானது எந்த நேரமும் இந்தியாவை நோக்கியே இருக்குமாறு பூமியைச் சுற்றிவரும். இந்தச் செயற்கைக் கோளைப் பூமியிலிருந்து பார்த்தால் அவை அசையாமல் ஒரே இடத்தில் இருப்பதைப் போலத் தோன்றும். இந்த வட்டப்பாதையானது பூமியின் கடல் மட்டத்திலிருந்து நிலநடுக் கோட்டிற்குக்கு மேலே 35,786 கிலோமீட்டர்கள் தொலைவில் உள்ள பகுதி ஆகும்.
# புவிநிலைச் சுற்றுப்பாதை

## வரலாறு

முதன்முதல் புவிநிலைச் சுற்றுப்பாதையில் செலுத்தப்பட்ட துணைக்கோள் சின்க்காம் 3. இது 1964-இல் ஏவப்பட்டது; பசிபிக் பெருங்கடலின் மேல் சுற்றுப்பாதையில் இருந்த இத்துணைக்கோள் எடுத்த டோக்கியோ ஒலிம்பிக் போட்டிகள் அமெரிக்காவில் கண்டுகளிக்கப் பட்டது.  
விண்கலம் ஒன்றை புவிநிலைச் சுற்றுப்பாதையில் இருத்தலாம் என்ற கருத்தை முதலில் கூறியவர்களாக எர்மன் போட்டோச்னிக்கும் ( எர்மன் நூர்டங் ), கான்சுடன்சுடீன் சியால்க்கோவுசுகியும் கருதப்படுகின்றனர். 1945-இல் ஆர்தர் சி. கிளார்க் என்பவர் இவ்வகைச் செயற்கைக்கோள்களின் தொகுதி எவ்வாறு உலகத் தொலைத்தொடர்புக்கு வழிவகுக்கும் என்பதை விரிவாகக் குறிப்பிட்டார்.
# மார்செல் கோன்

**மார்செல் கோன் ** (Martsel Koen,பிறப்பு:5 ஜூலை 1933) பல்காரிய நாட்டைசேர்ந்த ஓர் குறி பார்த்துச் சுடும் வீரராவார்.இவர் 1960,1964 ஆம் மற்றும் 1968 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் 50 மீட்டர் மூன்று நிலைகள் காற்றழுத்த வெடிகுழல் மூலம் சுடுதல் ,50 மீட்டர் கவிழ்ந்த நிலை கலப்பு பிரிவில் காற்றழுத்த வெடிகுழல் மூலம் சுடுதல் மற்றும் 50 மீட்டர் கவிழ்ந்த நிலை காற்றழுத்த வெடிகுழல் மூலம் சுடுதல் போட்டியில் பல்காரியா நாட்டினை பிரதிநிதித்துவப்படுத்தி விளையாடியவர்.
# முருகப்பா குடும்பம்

**முருகப்பா குடும்பம்** (*Murugappa family*) என்பது இந்தியாவின் முருகப்பா குழுமம் என்ற பல் தொழில் நிறுவனத்தின் உரிமையாளர்கள் ஆவர். இவர்கள் நாட்டுக்கோட்டை செட்டியார் பிரிவைச் சேர்ந்தவர்கள். இவர்களின் குடும்ப நிறுவனமான முருகப்பா குழுமம் சைக்கிள், சர்க்கரை, உரம், உற்பத்தி என பல தொழில்களில் ஈடுபட்டுள்ளது. 2023 ஆம் ஆண்டு இந்த குடும்பத்தின் நிகரச் சொத்து மதிப்பு 7.3 பில்லியன் அமெரிக்க டாலர் ஆகும்.  
முருகப்பா குரூப்பின் நிர்வாக இயக்குநர் எம். எம். முருகப்பன் ஏ. வெள்ளையன், முன்னாள் நிர்வாக இயக்குநர் மற்றும் முருகப்பா குடும்பத் தலைவர் எம். வி. சுப்பையா ஆகியோர் குறிப்பிடத்தக்கவர்கள் ஆவர்.
# தமிழகத்தில் பெயர் மாற்றம் செய்யப்பட்ட பொது இடங்களின் பட்டியல்

பிரித்தானியர்கள் இந்தியாவை விட்டு விலகிய பின் இந்தியாவில் பல தெருக்கள், சாலைகள், கட்டிடங்கள் பெயர் மாற்றம் செய்யப்பட்டன. தமிழ்நாட்டிலும் அவ்வாறான மாற்றங்கள் நிகழ்ந்தன.
மெட்ராஸ் மாகாணம் என்ற பெயர் சுதந்திரத்திற்குப் பின்பு மெட்ராஸ் மாநிலம் என்றும் பின்பு தமிழ்நாடு என்றும் பெயர் மாற்றம் செய்யப்பட்டது. மெட்ராஸ் நகரின் பெயர் சென்னை என 1996 ஆம் ஆண்டு மாற்றப்பட்டது.
# தமிழகத்தில் பெயர் மாற்றம் செய்யப்பட்ட பொது இடங்களின் பட்டியல்

## சென்னையில் செய்யப்பட்ட பெயர் மாற்றங்கள்

- மவுண்ட் ரோடு - அண்ணா சாலை
- எட்வர்ட் எலியொட் சாலை - டாக்டர். ராதாகிருஷ்ணன் சாலை
- எலியொட் பீச் ரோடு - சர்தார் படேல் சாலை
- மொவ்ப்ரே ரோடு - டி. டி. கிருஷ்ணமாச்சாரி சாலை
- கமான்டர் இன் சீப் ரோடு - எத்திராஜ் சாலை
- நுங்கம்பாக்கம் ஹைரோட் - மகாத்மா காந்தி சாலை
- பல்லவன் போக்குவரத்துக் கழகம் - மாநகர போக்குவரத்துக் கழகம் (MTC)
- சேப்பாக்கம் ஸ்டேடியம் - எம். ஏ. சிதம்பரம் அரங்கம்
- வாரன் ரோடு - பக்தவத்சலம் சாலை
- லாயட்ஸ் ரோடு - அவ்வை சண்முகம் சாலை
- ஆலிவர் ரோடு - முசிறி சுப்பிரமணியம் சாலை
- லட்டிஸ் பரிட்ஜ் ரோடு - கல்கி சாலை  
சென்னையில் உள்ள பல இடங்கள் ஆங்கிலேயர் காலத்தில் பெயர் மருவி அழைக்கப்பட்டன:  
- ட்ரிப்லிகேன் - திருவல்லிக்கேணி
- அமிஞ்சகரை - அமைந்தக்கரை
- கீழ்பாக் - கீழ்ப்பாக்கம்
- பூனமல்லே - பூவிருந்தவல்லி
# தமிழகத்தில் பெயர் மாற்றம் செய்யப்பட்ட பொது இடங்களின் பட்டியல்

## தமிழகத்தில் செய்யப்பட்ட பிற பெயர் மாற்றங்கள்

### போக்குவரத்து கழகங்கள்

தமிழக அரசின் போக்குவரத்து கழகமானது தமிழ்நாட்டின் அனைத்து பகுதிகளுக்கும், பிற மாநிலங்களுக்கும் பேருந்துகளை இயக்கிவருகிறது. 1997 ஆம் ஆண்டுக்கு முன்புவரை போக்குவரத்து கழகங்களுக்கு அந்தந்த பகுதியை சேர்ந்து முக்கிய பிரமுகர்கள், சுதந்திர போராட்ட வீரர்கள், தேசிய முக்கியத்துவம் வாய்ந்த தலைவர்கள் பெயர்களே சூட்டப்பட்டிருந்தன. கடைசியாக 1997 ஆம் ஆண்டு விருதுநகரை தலைமையிடமாகக் கொண்டு வீரன் சுந்தரலிங்கம் என்ற புதிய போக்குவரத்துக் கழகம் உருவாக்கப்பட்டது. ஆனால் 1997 ஆம் ஆண்டு விருதுநகர் மாவட்டத்தில் ஏற்பட்ட சாதி வன்முறையில் புதிதாக உருவாக்கப்பட்டிருந்த வீரன் சுந்தரலிங்கம் போக்குவரத்து கழகங்களின் பேருந்துகள் தாக்குதலுக்கு உள்ளாயின. வீரன் சுந்தரலிங்கம் பெயர் பொருந்திய பேருந்துகள் சிலரால் எரிக்கப்பட்டன. இதனை தொடர்ந்து அனைத்து போக்குவரத்து கழகங்களின் பெயர்களும் "தமிழ்நாடு மாநில போக்குவரத்து கழகங்கள்" என பெயர் மாற்றம் செய்யப்பட்டன.  
- பல்லவன் போக்குவரத்து கழகம் மற்றும் Dr. அம்பேத்கார் போக்குவரத்து கழகம் - மாநகர போக்குவரத்து கழகம் (MTC) (த.நா- 01/02)
- திருவள்ளுவர் போக்குவரத்து கழகம் மற்றும் ராஜீவ் காந்தி போக்குவரத்து கழகம் - அரசு விரைவுப் போக்குவரத்துக் கழகம் (SETC) (த.நா-01/07)
- தந்தை பெரியார் போக்குவரத்து கழகம் - TNSTC விழுப்புரம் பிரிவு 1 (த.நா-32)
- பட்டுகோட்டை அழகிரி போக்குவரத்து கழகம் - TNSTC விழுப்புரம் பிரிவு 2 (வேலூர்) (த.நா-23)
- புரட்சி தலைவர் எம். ஜி. ஆர் போக்குவரத்து கழகம் - TNSTC விழுப்புரம் பிரிவு 3 (காஞ்சிபுரம்) (த.நா-21)
- சோழன் போக்குவரத்து கழகம் - TNSTC கும்பகோணம் பிரிவு 1 (த.நா-49 பின் த.நா-68)
- தீரன் சின்னமலை போக்குவரத்து கழகம் - TNSTC கும்பகோணம் பிரிவு 2 (திருச்சி) (த.நா-45)
- தந்தை பெரியார் போக்குவரத்து கழகம் - TNSTC விழுப்புரம் பிரிவு 1 (த.நா-32)
- பட்டுகோட்டை அழகிரி போக்குவரத்து கழகம் - TNSTC விழுப்புரம் பிரிவு 2 (வேலூர்) (த.நா-23)
- புரட்சி தலைவர் எம். ஜி. ஆர் போக்குவரத்து கழகம் - TNSTC விழுப்புரம் பிரிவு 3 (காஞ்சிபுரம்) (த.நா-21)
- சோழன் போக்குவரத்து கழகம் - TNSTC கும்பகோணம் பிரிவு 1 (த.நா-49 பின் த.நா-68)
- தீரன் சின்னமலை போக்குவரத்து கழகம் - TNSTC கும்பகோணம் பிரிவு 2 (திருச்சி) (த.நா-45)
- மருது பாண்டியர் போக்குவரத்து கழகம் - TNSTC கும்பகோணம் பிரிவு 3 (காரைக்குடி) (த.நா-63)
- வீரன் அழகு முத்துகோன் போக்குவரத்து கழகம் - TNSTC கும்பகோணம் பிரிவு 4 (புதுக்கோட்டை) (த.நா-55)
- அண்ணா போக்குவரத்து கழகம் - TNSTC சேலம் பிரிவு 1 (த.நா-27)
- அன்னை சத்யா போக்குவரத்து கழகம் - TNSTC சேலம் பிரிவு 2 (தர்மபுரி) (த.நா-29)
- சேரன் போக்குவரத்து கழகம் - TNSTC கோயம்புத்தூர் பிரிவு 1 (த.நா-37 பின் த.நா-38)
- ஜீவா போக்குவரத்து கழகம் - TNSTC கோயம்புத்தூர் பிரிவு 2 (ஈரோடு) (த.நா-33)
- பாரதியார் போக்குவரத்து கழகம் - TNSTC கோயம்புத்தூர் பிரிவு 3 (ஊட்டி) பின் TNSTC கோயம்புத்தூர் பிரிவு 1 உடன் இணைக்கப்பட்டது (த.நா-43)
- கட்டபொம்மன் போக்குவரத்து கழகம் - TNSTC திருநெல்வேலி (திருநெல்வேலி) த. நா- 72 பிரிவு 1
- நேசமணி போக்குவரத்து கழகம் - TNSTC திருநெல்வேலி பிரிவு 2 (நாகர்கோவில்) (த.நா-74)
- பாண்டியன் போக்குவரத்து கழகம் - TNSTC மதுரை பிரிவு 1 (த.நா-59 பின் த.நா-58)
- இராணி மங்கம்மாள் போக்குவரத்து கழகம் - TNSTC மதுரை பிரிவு 2 (திண்டுக்கல்) (த.நா-57)
- வீரன் சுந்தரலிங்கம் போக்குவரத்து கழகம் - TNSTC மதுரை பிரிவு 3 (விருதுநகர்) (த.நா-67)
# கிரீஸ் நிதி நெருக்கடி

ஐரோப்பிய யூனியன் நாடுகளில் ஒன்றான **கிரீஸ்** தற்பொழுது கடுமையான பொருளாதார நிதி நெருக்கடியில் சிக்கித்தவிக்கிறது. அமெரிக்காவின் நிதிச் சந்தைகளில் 2008 ஆம் ஆண்டில் ஏற்பட்ட நிதி நெருக்கடிக்குப் பிறகு **கிரீசில் நிதி நெருக்கடி** வெளிச்சத்துக்கு வந்தது. 2010 ஆம் ஆண்டில் கிரீஸ் பொருளாதார நிலைமை திவாலாகும் அளவுக்குச் சென்றது. அப்பொழுது பன்னாட்டு நிதியம் முதலிய நிதி அமைப்புகள் பெரிய அளவில் கிரீசுக்குக் கடன் வழங்கின. 2012 ஆம் ஆண்டும் கடன் அளித்தன. இப்பொழுது நெருக்கடிகள்
ஏற்பட்டதும் கிரீசுக்கு நிதிக்கடன் வழங்கிய நிறுவனங்களான பன்னாட்டு நிதியம், ஐரோப்பிய நடுவண் வங்கி, ஐரோப்பிய யூனியன் ஆகியன கடன் மீட்புத் திட்டம் என்னும் பெயரில் சில நிபந்தனைகளை வலியுறுத்தின.
# கிரீஸ் நிதி நெருக்கடி

## கடன் மீட்புத் திட்டம்

கிரீசுக்கு கடன் உதவிகள் செய்த பன்னாட்டு நிதியம், ஐரோப்பிய நடுவண் வங்கி, ஐரோப்பிய யூனியன் ஆகியன கிரீசுக்கு சில நிபந்தனைகளை விதித்தன. கிரீசு அரசு கடும் சிக்கன நடவடிக்கைகளை மேற்கொள்ள வேண்டும் என்றும் வரிகளை உயர்த்த வேண்டும் என்றும் அரசின் வரவு செலவுத் திட்டங்களைக் குறைக்கவேண்டும் என்றும் வலியுறுத்தின. அரசின் நடைமுறைகளை சீர்திருத்தம் செய்தல் வேண்டும்; வரி ஏய்ப்புகளைத் தடுக்க வேண்டும். வணிகம், தொழில் பெருக வழி வகை செய்ய வேண்டும் என்றும் வலியுறுத்தின.  
இந்தச் சூழ்நிலையில் கிரீசில் மக்கள் வாக்கெடுப்பு 2015 ஆம் ஆண்டு சூலை 5 ஆம் தேதியில் நடந்தது. நிபந்தனைகளை ஏற்கக் கூடாது என மக்கள் தீர்ப்பு வழங்கினர். மேற்குறிப்பிடப்பட்ட நிதி நிறுவனங்களின் நிதி உதவி கிடைக்காமல் போனால் கிரீசின் வங்கிகள் முடங்கிப் போகும் என்று அஞ்சப்படுகிறது. மேலும் 'யுரோ' வை பொது நாணயமாகக் கொண்டிருக்கும் கிரீஸ் ஐரோப்பியக் கூட்டமைப்பிலிருந்து விலக வாய்ப்புகள் ஏற்படலாம் என்றும் எதிர்பார்க்கப்படுகிறது.
# கிரீஸ் நிதி நெருக்கடி

## இந்தியா பாதிப்பு

கிரீசில் ஏற்பட்டுள்ள இந்தச் சிக்கல்கள் இந்தியாவில் பெரிதாகப் பாதிப்புகள் ஏற்படுத்தாது; இருப்பினும் இந்தியாவின் ஏற்றுமதிகள் குறையலாம் என்றும் இந்தியப் பணமான ரூபாயின் மதிப்பு குறையலாம் என்றும் பங்குச் சந்தைகளில் ஏற்ற இறக்கம் இருக்கலாம் என்றும் பொருளியல் வல்லுநர்கள் கருதுகிறார்கள். கிரீஸ் நாட்டு மக்கள் பன்னாட்டு நிதி நிறுவனங்களின் நிபந்தனைகளை ஏற்காமல் 'கூடாது' என்று தீர்ப்பு வழங்கியது நல்லது என்று பால் குரக்மன் (Paul Krugman)என்னும் நோபல் பரிசு பெற்ற பொருளியல் அறிஞர் கருத்து சொல்லியிருப்பது இங்கு குறிப்பிடத்தக்கது.
# கிரீஸ் நிதி நெருக்கடி

## மேற்கோள்

http://www.thehindu.com/news/international/greece-says-no-in-bailout-referendum-what-happens-next/article7392551.ece  
http://economictimes.indiatimes.com/news/international/business/a-primer-on-the-greek-crisis-and-its-possible-impact-on-india/articleshow/47957997.cms  
http://www.huffingtonpost.com/2015/07/06/paul-krugman-greek-referendum-vote-no-austerity_n_7735662.html?ir=India&adsSiteOverride=in
# வார்ப்புரு:காப்பகங்கள் வாரியாக தமிழ்ச் சுவடிகள்

**'''காப்பகங்கள் வாரியாக தமிழ்ச் சுவடிகள்'''**  
| காப்பகம் | கட்டுக்கள் | சுவடிகள் | குறிப்புகள் |
| --- | --- | --- | --- |
| அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம் | 72 748 | 260 000 |  |
| தமிழ்ப் பல்கலைக்கழகச் சுவடி நூலகம் | 13, 000 |  |  |
| தஞ்சை சரசுவதிமகால் நூலகம் | 7,200 |  |  |
| உலகத் தமிழாராய்ச்சி நிறுவனம் |  |  |  |
| பாண்டிச்சேரி பிரெஞ்சு நிறுவனம் | 1000 தமிழ், 5000 கிரந்தம் |  |  |
| கேரளப் பல்கலைக்கழகச் சுவடி நூலகம் | 3340 |  |  |
| ஐரோப்பிய நூலகங்கள், ஆவணகங்கள் | 2000 (estimated) |  |  |
| இந்திய தேசிய நூலகம் | 300+ |  |  |
| உ. வே. சாமிநாதையர் நூலகம் | 2398 |  |  |
| சுன்னாகம் பொது நூலகம் |  |  |  |
| யாழ்ப்பாணப் பொது நூலகம் * |  |  |  |
| சிவகுருநாத குருபீடம் |  |  |  |
| உடுவில் நூலகம் |  |  |  |
| Wellcome Institute for the History of Medicine | 54 | மருத்துவச் சுவடிகள் |  |
| திருவாவடுதுறை ஆதீனம் | 1266 |  |  |
| Central Research Institute of Siddha Medicine (Chennai) | 2149 |  |  |
| Tamil Nadu Siddha Hospital Library (Chennai) | 1526 |  |  |
| Institute of Asian Studies (Chennai) | 1285 |  |  |
| மதுரைத் தமிழ்ச் சங்கம் | 389 |  |  |
| தர்மபுர ஆதீனம் | 481 |  |  |
| கலைமகள் கல்வி நிலையம் | 133 |  |  |
| Theosophical Seminary (Madurai) | 159 |  |  |
| Directorate on Indian Medicine and Homeopathy |  |  |  |
| KumAratEvar maTam (Viruddachalam) | 485 | } |  |
# கொத்தசாதனப்பள்ளி

**கொத்தசாதனப்பள்ளி** (Kottasadanapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கொத்தசாதனப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 26 வீடுகள் உள்ளன. மக்கள் தொகை 100, இதில் 48 பேர் ஆண்கள், 52 பேர் பெண்கள் ஆவர். எழுத்தறிவு விகிதம் 68.24% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# கும்பளம்

**கும்பளம்** (Kumbalam, Krishnagiri) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# கும்பளம்

## மக்கள் வகைப்பாடு

இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 282 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 164 வீடுகள் உள்ளன. கிராமத்தின் மொத்த மக்கள் தொகையானது 761 ஆகும். இதில் ஆண்கள் எண்ணிக்கை 394, பெண்களின் எண்ணிக்கை 367 என உள்ளது. மக்களின் கல்வியறிவு விகிதமானது 54.3 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கூஸ்தனப்பள்ளி

**கூஸ்தனப்பள்ளி** (Kursthanapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கூஸ்தனப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 193 வீடுகள் உள்ளன. மக்கள் தொகை 795, இதில் 402 பேர் ஆண்கள், 393 பேர் பெண்கள் ஆவர். எழுத்தறிவு விகிதம் 71.19% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# குருபரபள்ளி

**குருபரபள்ளி** (Kurubarapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# குருபரபள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 339 வீடுகள் உள்ளன. மக்கள் தொகை 1571, இதில் 820 பேர் ஆண்கள், 751 பேர் பெண்கள் ஆவர். எழுத்தறிவு விகிதம் 54.15% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# மலரின் மாண்பு

**மலரின் மாண்பு** அனைத்தும் பெற்றிருக்கும் ஆசிரியரே நல்லாசிரியர் என்று நன்னூல் விளக்கிக் கூறுகிறது.  
மங்கலப் பொருளாகவும் எச்செயலையும் அலங்கரிப்பதற்கு மிக இன்றியமையாததாகவும், மகிழ்ந்து எல்லோரும் மேலே சூட்டிக் கொள்ளக்கூடியதாகவும் மென்மைத் தன்மையுடையதாகவும் மலரும் நேரத்தில் முகம் விரிந்து மலர்வதாகவும் விளங்குவது மலரின் இயல்பாகும்.  
மலரின் இவ்வியல்புகள் ஓர் ஆசிரியரிடமும் அமைந்திருக்க வேண்டும். ஆசிரியர் நற்செயலுக்கு உரியவராய் இருக்கவேண்டும், எல்லாச் செயல்களையும் சிறப்பிக்க அவர் இன்றியமையாதவராகவும், யாவரும் மகிழ்ந்து அவரைப் போற்றிடும் தன்மைகளை உடையவராகவும், பாடம் சொல்லும் காலத்தில் முகம் மலர்ந்து கற்பிக்கும் இயல்பு உடையவராகவும் இருக்கவேண்டும். மலரின் பண்புகள் அத்தனையும் தனக்குள் கொண்டிருப்பவரே நல்லாசிரியர் ஆவார்.
# சுகாயெவ் நீக்கல் வினை

**சுகாயெவ் நீக்கல் வினை** (*Chugaev elimination*) என்பது ஆல்ககாலில் இருந்து தண்ணீர் மூலக்கூறை நீக்கி ஆல்க்கீன் தயாரிக்க உதவும் வேதி வினையாகும். இவ்வினையில் இடைநிலைச் சேர்மமாக சேந்தேட்டு உருவாகிறது. இலெவ் சுகாயெவ் என்ற உருசிய வேதியியலாளர் கண்டுபிடித்த காரணத்தால் இவ்வினை இவரது பெயரால் அழைக்கப்படுகிறது.  
வினையின் முதலாவது படிநிலையில் அல்காக்சைடு மற்றும் கார்பன் இருசல்பைடில் (CS<sub>2</sub>) இருந்து பொட்டாசியம் சேந்தேட்டு , அயோடோமீத்தேனுடன் இணைந்து உருவாகிறது. பின்னர் இது சேந்தேட்டாக உருத்திரிகிறது.  
200 பாகை செல்சியசு வெப்பநிலையில் மூலக்கூறிடை நீக்கல் வினையின் விளைவாக ஆல்க்கீன் உருவாகிறது. 6 உறுப்பு வளைய நிலைமாற்ற நிலையில் ஐதரசன் அணு β- கார்பன் அணுவில் இருந்து கந்தகத்திற்கு நகர்கிறது. பக்க உடன்விளைபொருள் மேலும் சிதைவடைந்து கார்பனைல் சல்பைடு ஆகவும் மீத்தேனெத்தியால் ஆகவும் மாறுகிறது.  
= மேற்கோள்கள் ==
-
-
# சுகாயெவ் நீக்கல் வினை

## வெளியிணைப்புகள்

- Animation of the mechanism of the Chugaev elimination
# மாரம்பட்டி

**மாரம்பட்டி** (Marampatti) என்பது தமிழ்நாட்டின், கிருட்டிணகிரி மாவட்டம் ஊத்தங்கரை வட்டத்தைச் சேர்ந்த ஒரு ஊராட்சியாகும். இவ்வூர் ஊத்தங்கரையில் இருந்து 6 கல் தொலைவில் உள்ளது.
# மாரம்பட்டி

## மக்கள் வகைப்பாடு

2001 ஆண்டைய இந்திய மக்கள்தொகை கணக்கெடுப்பின்படி, மாரம்பட்டியின் மக்கள் தொகை 1,012 ஆகும். இதில் ஆண்கள் 52%, பெண்கள் 48% உள்ளனர். சராசரி எழுத்தறிவு 52% ஆகும்.  
தொலைபேசி குறியீடு :04341
# மாரம்பட்டி

## மாரம்பட்டியில் பள்ளி(கள்)

- ஊராட்சி நடுநிலைப்பள்ளி, மாரம்பட்டி.
# மாரம்பட்டி

## மாரம்பட்டி ஊராட்சிக்கு உட்பட்ட 4 ஊர்கள்

**ஊராட்சி சிற்றூர்கள்**:
- மாரம்பட்டி
- கானம்பட்டி
- நாப்பிராம்பட்டி
- மல்லாம்பட்டி
# மாரம்பட்டி

## பாம்பாறு நீர்தேக்கம்

பாம்பாற்றுக்கு குறுக்கே கட்டப்பட்ட பாம்பாறு நீர்த்தேக்கம் மாரம்பட்டிக்கு அருகில்தான் உள்ளது. இதனால் இவூர் பசுமையாக அழகுடன் காணப்படுகிறது.
# மாரம்பட்டி

## மேற்றோள்

2. http://bp1.blogger.com/_oJ22GUE1ZNg/R9ux-ZfLB2I/AAAAAAAAAAM/dWyP5ZXlBt8/s1600-h/map.jpg  
3. http://picasaweb.google.com/sekarc1984/MyNativePlace?feat=directlink
# உயிரீற்றுப் புணரியல் (நன்னூல்)

பவணந்தி முனிவர் எழுதிய நன்னூலின் எழுத்ததிகாரத்தின் ஐந்து இயல்களில் **மூன்றாவது** இயல் **உயிரீற்றுப் புணரியல்** ஆகும். இதில் மொத்தம் 53 நூற்பாக்கள் (151-203) உள்ளன.
# உயிரீற்றுப் புணரியல் (நன்னூல்)

## கூறுகள்

கீழுள்ள தலைப்புகளில் புணர்ச்சி மற்றும் அதற்குரிய விதிகள் நன்னூலின் உயிரீற்றுப் புணரியலில் தரப்பட்டுள்ளன.  
- புணர்ச்சி (151-157 - ஏழு நூற்பாக்கள்)
- பொதுப்புணர்ச்சி (158-161 -நான்கு நூற்பாக்கள்)
- உயிரீற்றுச் சிறப்புப் புணர்ச்சி (162-164 -மூன்று நூற்பாக்கள்)
- உயிரீற்று முன் வல்லினம் (165, 166 -இரண்டு நூற்பாக்கள்)
- அகர வீற்றுச் சிறப்புவிதி (167-170 -நான்கு நூற்பாக்கள்)
- ஆகார வீற்றுச் சிறப்புவிதி (171, 172 -இரண்டு நூற்பாக்கள்)
- இகர வீற்றுச் சிறப்புவிதி (173-175 -மூன்று நூற்பாக்கள்)
- இகர ஐகார வீற்றுச் சிறப்புவிதி (176 -ஒரு நூற்பா)
- ஈகார வீற்றுச் சிறப்புவிதி (177, 178 -இரு நூற்பாக்கள்)
- முற்றுகர வீற்றுச் சிறப்புவிதி (179, 180 -இரு நூற்பாக்கள்)
- குற்றுகர வீற்றுச் சிறப்புவிதி (181-199 -19 நூற்பாக்கள்)
- ஊகார வீற்றுச் சிறப்புவிதி (200 -ஒரு நூற்பா)
- ஏகார வீற்றுச் சிறப்புவிதி (201 -ஒரு நூற்பா)
- ஐகார வீற்றுச் சிறப்புவிதி (202, 203 -இரு நூற்பாக்கள்)
# இலெவ் சுகாயெவ்

**இலெவ் அலெக்சாந்திரோவிச் சுகாயெவ்** (*Lev Aleksandrovich Chugaev*, 16 அக்டோபர் 1873 – 26 செப்டம்பர் 1922) உருசிய நாட்டைச் சேர்ந்த ஒரு வேதியியலாளர் ஆவார். மெண்டலீவுக்கு அடுத்து செயிண்ட் பீட்டர்சுபெர்க் பல்கலைக்கழகத்தின் வேதியியல் பேராசியராகப் பணியாற்றியது இவரது வாழ்வின் மிகச்சிறந்த பணியாகும். கனிம வேதியியல், குறிப்பாக அப்பிரிவில் பிளாட்டினம் தொகுதி அணைவுச் சேர்மங்கள் மற்றும் கரிம வேதியியல் பிரிவுகளில் இவர் ஆர்வமுடையவராக இருந்தார்.. இவர் லியோ அலெக்சாண்ட்ரோவிக் திசுகாயெஃப் அல்லது திசுகாயெவ் என்றும் அழைக்கப்படுகிறார்.
# இலெவ் சுகாயெவ்

## ஒருங்கிணைவு வேதியியல் பங்களிப்பு

இருமெத்தில்கிளையாக்சைம் என்ற சேர்மம், நிக்கல்(II) அயனிகளுடன் சேர்ந்து செஞ்சிவப்பு நிறத்திண்மமாக மாறுகிறது என்று சுகாயெவ் கண்டறிந்தார். இவ்வினையே உலோகங்களைக் கண்டறிவதற்கான முதல் சிற்றிடஆய்வாகும். ஆல்பிரட் வெர்னரின் விதிகளையொட்டி இவர் பிளாட்டினம் தொடர்பு வேதியியலுக்காக பல்வேறு வகையான பங்களிப்புகளை அளித்துள்ளார். குளோரோபெண்டமின்பிளாட்டினம்(IV) அயனியை பகுதிப்பொருளாகக் கொண்டுள்ள [Pt(NH<sub>3</sub>)<sub>5</sub>Cl]Cl<sub>3</sub> உப்பானது சுகாயெவ் உப்பு என்றழைக்கப்படுகிறது. இவருடைய ஆய்வகத்தில் தயாரிக்கப்பட்ட பிற அணைவுச் சேர்மங்கள் [Pt(SEt<sub>2</sub>)<sub>4</sub>][PtCl<sub>4</sub>], [Pt(NH<sub>3</sub>)<sub>5</sub>OH]Cl<sub>3</sub>, [Os(SC(NH<sub>2</sub>)<sub>2</sub>)<sub>6</sub>Cl<sub>3</sub><sup>.</sup>H<sub>2</sub>O என்பனவாகும்.  
ஐதரசீன் சேர்மத்தின் அணைவுச் சேர்மங்களைக் குறித்தும் சுகாயெவ் ஆய்வுகள் மேற்கொண்டார். சுகாயெவ் உப்பு என்றழைக்கப்படும் அணைவு உப்பு பிளாட்டினம்(II) உப்புகள் மீத்தைல் ஐசோசயனைடு மற்றும் ஐதரசீனுடன் வினைபுரிவதால் உண்டாகின்றன. . பல ஆண்டுகளுக்குப் பிறகு இந்தச் சேர்மங்கள் கார்பீன் அணைவுச் சேர்மங்கள் எனக் கூறப்பட்டன. அநேகமாக முதல் உலோக கார்பீன் அணைவுச் சேர்மம் இதுவாகக்கூட இருக்கலாம்.
# இலெவ் சுகாயெவ்

## கரிமவேதியியல் பங்களிப்புகள்

ஒற்றை டெர்ப்பீன், துசீன் ஆகியவை தொடர்பான ஆய்வின் போது சுகாயெவ் நீக்கல் வினையை இவர் கண்டறிந்தார்.
# தமிழ்ச் சுவடியியல்

**தமிழ்ச் சுவடியியல்** என்பது தமிழ் சுவடிகளின் உள்ளடக்கத்தை, உருவாக்கத்தை, பராமரிப்பை, வரலாற்றை ஆயும் இயல் ஆகும். தமிழ்ச் சுவடிகளைக் கண்டுபிடித்தல், பட்டியலிடுதல், பேணுதல், வாசித்தல், விளக்குதல், மொழிபெயர்த்தல் உட்பட்ட செயற்பாடுகள் இத்துறையில் அடங்கும். இது தமிழ் தொல்லியல் துறையின் ஒரு துணைப் பிரிவாகும். தமிழ்ப் பல்கலைக்கழகம், உலகத் தமிழாராய்ச்சி நிறுவனம், ஆசியவியல் நிறுவனம் ஆகியன தமிழ்ச் சுவடியியல் தொடர்பான கல்வியினை வழங்குகின்றன.
# தமிழ்ச் சுவடியியல்

## மேலும் பார்க்க

- எழுத்தோலை
# நிலத்தின் மாண்பு

**நிலத்தின் மாண்பு** என்று நன்னூல் நிலத்தின் நற்பண்புகளைக் கூறி அவையாவும் ஒரு நல்ல ஆசிரியருக்கும் இருக்க வேண்டும் என்கிறது.  
பிறரால் முழுமையாகத் தெரிந்து கொள்ள முடியாத அளவிற்கு மிகவிரிந்த உருவப்பரப்பும், வலிமையும், பொறுமையும், தக்க பருவத்தில் மேற்கொள்ளப்படும் முயற்சியின் அளவுக்கு ஏற்பப் பயன் தரும் குணமும் ஆகியவை அனைத்தும் நிலத்தின் மாண்புகளாகும்.  
பிறரால் முழுமையாகத் தெரிந்து கொள்ள முடியாத அளவிற்கு கல்விப் பெருமையும், தன்மேல் விழுந்த பொருள்களைக் கலங்காமல் வலிமையாகத் தாங்கும் நிலம்போலத் தன்னை நெருங்கிவந்தவரால் கலங்காத அளவு மனத்திண்மையும், தீங்கிழைத்தவருக்கும் நன்மையே செய்யும் நிலம்போல் மாணாக்கர் தீங்கிழைத்தாலும் பொறுமை காத்து நன்மை செய்யும் மனப்பாங்கும், மாணாக்கரின் அறிவு, உழைப்பு ஆகியவற்றிற்கு ஏற்ப அவர்களுக்குப் பயன் தருதலும் ஆகிய நற்குணங்கள் நிரம்பியவரே நல்லாசிரியர் எனப்படுவார்.